Guadiana

Guadiana (arabisk: Wadi Ana, latin: Anas) er en av de store elvene i Spania og Portugal. Den danner deler av grensen mellom de to landene og skiller Extremadura og Andalucía (Spania) fra Alentejo og Algarve (Portugal).

Elven er 742 km lang og drenerer et område på rundt 67 000 km². Den munner ut i Cádizbukta, en del av Atlanterhavet, mellom Vila Real de Santo António (Portugal) og Ayamonte (Spania).

Badajoz i Spania er den største byen langs elven. Den største portugisiske byen langs Guadiana er Vila Real de Santo António, to kilometer før den munner ut i havet. Det er over tretti større demninger i Guadianas bekken,Demninger i Guadianas bekken, embalses.net (spansk), hvorav den største er Alqueva-demningen i Portugal som danner Europas største, kunstige reservoar.

 Referanser 

 Eksterne lenker 

 Guadiana Online
 United Nations Environment Programme description

Kategori:Elver i Portugal
Kategori:Elver i Spania
Kategori:Nedbørfelt til Atlanterhavet
Kategori:Castilla-La Mancha‎s geografi
Kategori:Extremaduras geografi
Kategori:Andalucías geografi